شەفەق نیوز/ خۆپیشاندەرەیلیگ تووڕە لە پارێزگای زیقار، ئمڕوو
چوارشەممە، دووارە مەیدان حەبوبی لە ناوڕاس شار ناسریە بەسان.
پەیامنێر ئاژانس شەفەق نیوز وت: خۆپیشاندەرەیلە مەیدان حەبوبی
لەناوڕاس شار ناسریە بەسان، و دووارە چادرەیل مانگرتنیان هەڵدان و داوای مەرەقەزکردن
برادەرەیلیان.
لەلای خوەیانیش، خۆپیشاندەرەیل پارێزگای واسیت، بڕیار مانگرتن
لە وەردەم ویستکەی کارەبای زوبەیدیە دان لە ناڕەزایەتییان لەبان خراوی کارەباگە.
پەیامنێر ئاژانس شەفەق نیوز وت: دەیان لە خۆپیشاندەرەیل چادرەیل
مانگرتنیان لە وەردەم ویستکەی کارەبای زوبەیدیە هەڵدان، لەوەر خراوی کارەباگە.
سەرچەوەیگ خۆجێیی لە قەزای عەزیزیە سەروە پارێزگای واسیت،
ئمڕوو چوارشەممە، خەوەردا لە زەخمداری ٤ خۆپیشاندەر وە گولەی هێزە ئەمنیەیلە.
